武漢肺炎北韓疫情

武漢肺炎北韓疫情係介紹「武漢肺炎」喺北韓嘅爆發情形。截至2022年5月20號，北韓夾埋有2,241,610單病例，死咗65個人。

2020～2022年：全程零感染
北韓係比較神秘嘅國家之一，好少有對外交流，即使係普通民眾都好難批到簽證出國。喺中國湖北爆發武漢肺炎時，佢哋第一時間關注咗中國大陸啲新聞消息。後嚟得知武漢肺炎係個好嚴重嘅疾病後，喺湖北武漢宣佈封城之時，北韓政府亦喺1月21號宣佈禁止任何形式嘅出入境兼停晒海陸空嘅出入境通道。即使係喺封城之前入境留喺北韓啲人，都要接受為期30日嘅隔離調查；期間甚至唔畀北韓公民出國。1月28號朝鮮勞動黨機關報「勞動新聞」報導，北韓保健省派晒啲人員去咗各地，衛生防疫部門喺邊境、港口、機場等地都有展開嚴格嘅防疫工作，對出境、出差嘅人士做埋檢測，重同疑似病例提前設置咗隔離設施。報導重話各地家庭醫生同啲有發燒、醫肺炎冇醫好嘅人做噉確診，藥品生產單位加緊生產咁抗病毒藥物。

影響
馬息嶺滑雪場喺疫情期間，試過因防疫政策而閂檔。
事件唔單止令北韓部隊嘅冬季訓練全面停止，甚至貨物入境北韓時都要搞隔離10日同嚴格病毒消殺先至得。由於北韓境內都要上下嚴格搞超特級防疫措施，期間咪話細路唔畀入商場或超市等人員密集性場所玩；連聚餐同聚會都唔畀；全國各地嘅學校都閂埋，甚至公民都唔畀出平壤到其它地方；連境外同國際組織駐北韓嘅機構人員流動範圍都縮水到唔畀擅自同當地人互動交流、入餐館、商舖、酒店等服務場所；同埋喺同年2月22號發佈新規定，喺野外或公共場所等唔戴口罩將被睇成違反刑法處理。聯合國安理會喺同年2月底宣佈批准無國界醫生向北韓提供抗疫物資。
受到北韓封國嘅影響，有部份西方國家嘅外交官頂唔順咁嚴格嘅防疫措施，陸續有國家閂晒駐北韓嘅使館兼撤走外交人員。尤其喺2021年2月26號，有8位俄羅斯駐北韓嘅外交官同家屬推住軌道車仔，經過一眼望三國景區附近嘅朝俄國境友誼橋（俄文：Мост Дружбы (Приморье)）入境俄羅斯，去海參崴國際機場搭飛機走。
2022年1月17號，停運咗將近兩年嘅往返中朝火車正式恢復營運，不過淨限貨運業務，入境啲貨物重係好似啱封國時都要搞隔離10日同嚴格病毒消殺處理。當日開出嘅頭班貨運列車係從中國遼寧丹東開去邊境，經鴨綠江過河，最後到北韓平安北道新義州市內嘅義州機場（韓文：의주비행장）卸貨。

有假消息傳言
北韓據話係嚴密監視著由1月13號後入境嘅人，同中國接壤嘅平安北道、咸鏡北道同南浦等港口嘅防疫就好嚴格咁話，而北韓保健省局長宋仁範2月2號接受朝鮮中央電視台採訪，宋話北韓境內未有出現新肺炎嘅病例；而平安北道嘅一個官員就話，衹要係接觸過出過差嘅人嘅，啲有過接觸嘅人包括埋屋企人，都要搵晒出嚟兼嚴格隔離，暗示北韓度經已有確診病例同人傳人嘅出現，後嚟證實係假消息。

退出奧運同其它足球賽事
2021年4月6號，北韓代表團爲防隊員玩完奧運會返到北韓後感染武漢肺炎，而宣佈退出喺同年7月舉辦嘅夏季奧運賽事；佢亦繼杯葛1984年夏季奧運會同埋放棄1988年夏季奧運會之後，第二次退出兼第三次抵制夏季奧運嘅事。雖然奧組委官方喺舉辦所在地（東京都東京）一度保證奧運會以閉環形式嚟舉辦，重會向北韓嘅運動員提供疫苗，保證運動員「唔會感染武漢肺炎」，但係因北韓未同日本建交（日文：日朝関係）而冇理到。正因爲噉嘅事激嬲咗奧組委，同年9月8號話違反《奧林匹克憲章》，而禁咗參加2022年冬季奧林匹克運動會賽事。到2022年1月7號，北韓奧委會同體育省向北京奧組委發信，話「因擔心外國勢力陰謀活動同武漢肺炎大爆發，雖然北韓嚟唔到參加運動會，但係北韓會全方位支持同聲援北京舉辦咁隆重精彩嘅奧運盛會啲事。」而宣佈唔參加冬奧。
2021年5月16號，北韓足協應上級要求，北韓國家男子足球代表團爲防隊員踢完世界盃亞洲區資格賽（24強）嘅作客賽事，返到北韓後證實感染武漢肺炎，而宣佈退出淨低嘅賽事，正因為噉而無緣2022年FIFA世界盃同埋2023年男足亞洲盃。雖然亞足協話會繼續保證到作客球隊嘅安全同利益，但係北韓喺2021年3月19號同馬來西亞斷交（韓文：말레이시아-조선민주주의인민공화국 관계）而冇理到。同年7月29號，北韓國家女子足球代表團爲防隊員踢完亞洲盃資格賽（28強）嘅中立場賽事，返到北韓後證實感染武漢肺炎，而宣佈退出賽事，正因為噉而無緣2022年女子亞洲盃同埋2022年女子U23亞洲盃。

有懷疑個案
開城喺2020年7月19號懷疑過有武漢肺炎患者，後證實虛驚一場。
2020年7月19號，喺黃海北道開城發現咗一單懷疑武漢肺炎個案，患者係位北韓難民，從南韓以人蛇形式游水返入北韓。事發後第五日晏晝因當地政府收到料後，將開城實行封城處理兼採取隔離措施，重將國家緊急防疫體系轉成「最大緊急體制」。朝鮮勞動黨喺事發後第六日開咗政治局緊急擴大會議，宣佈喺開城實施緊急狀態。經檢查，發現呢位人蛇懷疑感染武漢肺炎而採取徹底隔離措施，重同有關衛生部門聯繫，查下呢5日內有冇人同嗰位感染疑似武漢肺炎嘅北韓難民接觸過，或期間去過開城啲人都搞檢測同埋隔離措施。後嚟喺同年8月5號，原先被叉住嗰位北韓難民證實係虛驚一場，佢曾經喺2017年偷渡走咗去南韓打工直到2020年7月19號以人蛇形式游水返入北韓。封鎖禁令直到同年8月14號先至解除。

出現確診個案
從2020年1月21號封國開始，北韓一直未出現確診武漢肺炎個案。直到2022年4月底陸續喺境內大量出現不明原因嘅發燒癥狀而一度懷疑有冇武漢肺炎發生。2022年5月12號，因朝鮮勞動黨召開咗第八屆中央委員會第八次政治局會議，話國家應急防疫指揮部同相關單位就5月8號喺平壤某團體嘅發熱人群入面採集咗DNA樣本，結果發現咗第一單感染武漢肺炎個案，而患者感染嘅係武漢肺炎嘅Ο變種BA.2分支。雖然第二日，北韓政府通過朝鮮中央通訊社話從2022年4月底有超過35萬單不明發燒個案，有162200單好返出院，但喺5月12號新增1.8萬單不明發燒個案，重有約187800單隔離緊；同日出咗6單死亡個案，而證實感染武漢肺炎個案一患者（BA.2分支）喺當日死咗。
因北韓喺2022年5月12號發現兼確診咗第一單武漢肺炎患者，當日舉辦嘅朝鮮勞動黨召開咗第八屆中央委員會第八次政治局會議決定，將防疫措施提升到最高級別。目的係遏制兼管控喺北韓入面嘅武漢肺炎嘅輸入性病例兼快啲醫返好不明原因嘅發燒癥狀患者，重喺最短時間內消除瘟疫。至於病毒係點入北韓，據估計係同年4月25～26號，有反北韓勢力團體成員（尤其係朴尚學）喺南韓京畿道金浦嗰邊向北韓發出12米長嘅圓柱體氦氣球或氫氣球傳單約一百萬份，飄入北韓後爆炸有關；重有講法係喺公海入面搞秘密嘅必要貿易物資運輸或貨物病毒消殺得唔徹底乾淨而引發感染。金正恩重強調，緊急部署同埋開展科學集中檢測同醫返好嘅必要性，重決定發放勞動黨同政府為應對緊急時期而儲備嘅備用醫療品（例如口罩）。重要求境內冚唪唥市、郡都封城，衛生部門同應急檢疫部門都要嚴格對冚唪唥居民搞密集篩查，積極採取醫學觀察同埋治療措施。重加強咗對工作、作業、生活等空間每角落嘅消毒工作，切斷兼消滅病毒傳播根源。會議結束後，重見到金正恩第一次出現戴口罩嘅事。同月15號重主持再開緊急協商會嚟傾防疫問題。

確診形勢
2022年5月13號，發現有174400單武漢肺炎個案，死21人。
2022年5月14號挨晚（UTC+8.5），發現有296180單不明發燒個案，死15人。
2022年5月15號，發現有392920單不明發燒個案，死8人。
2022年5月16號，發現有269510單不明發燒個案，死6人。
2022年5月17號，發現有262,270單不明發燒個案，死1人。
2022年5月18號，發現有263,370單不明發燒個案，死2人。
2022年5月19號，發現有219,030單不明發燒個案，死1人。尤其喺咸鏡南道同平安南道出現大規模爆發感染跡象。
2022年5月20號，發現有186,090單不明發燒個案，死1人。